**Zápis z 3. zasadnutia Výkonného prezídia SS IPA 04.03.2017**

Prítomní: Ján Kovalčík, Roman Záň, Ján Ignaták, Miloslav Ivica, Mimi Štefanko Miňo, Peter

Dulín

Ospravedlnená: Boženka Čambalíková

1. Zasadanie Výkonného prezídia SS IPA, ktoré sa uskutočnilo v nových priestoroch kancelárie Slovenskej sekcie na Pajštúnskej ul. č. 1, otvoril prezident p. Kovalčík a oboznámil prítomných s programom rokovania (program tvorí prílohu zápisu), ktorý všetci členovia Výkonného prezídia dostali e-poštou v predpísanom termíne.
2. Z dôvodu neúčasti p. Hrubšu na zasadaní VP sa stretnutie odkladá na čas, ktorý by po vzájomnej dohode vyhovoval obom stranám.
3. Asistent generálneho sekretára p. Dulín skonštatoval, že väčšina úloh vyplývajúcich z 2. Zasadania výkonného prezídia (ďalej len VP) sa plní alebo sa splnila.

* Rokovanie s konateľom firmy Fajn veci bolo uskutočnené 4.3.2017
* Aktualizácia vnútorného predpisu o poskytovaní finančných prostriedkov na medzinárodné podujatia a o sociálnom fonde - úloha trvá
* List p. Welnitsovi o vrátenie vecí SS IPA, ktoré si neoprávnene vzal, ako aj vrátenie neoprávnene vyplatených finančných prostriedkov – p. Kovalčík – úloha bude splnená po dôkladnej inventarizácii majetku SS IPA.
* Inventarizácia majetku – úloha trvá
* Preveriť originalitu disku v počítači SS IPA (p. Ivica) – úloha trvá
* Organizácia atletickej súťaže. Po návšteve centra v Šamoríne (p. Ignaták, p.Ivica) spresniť disciplíny, termín – úloha trvá
* Nákup kníh o Polícii – úloha trvá
* Nákup kníh o Slovensku – objednávka v realizácii
* Návrh na rokovanie VP Svetovej organizácie IPA na území Slovenska predložia členovia VP SS IPA pri najbližšom stretnutí s predstaviteľmi VP Svetovej organizácie IPA.
* Zmena schvaľovania výšky členského príspevku – p.Kovalčík pripraví podklady na nadchádzajúci Národný kongres.
* Usmernenie pre preregistrovanie členov územných úradovní – v realizácii

1. Informácia o členskej základni. P. Ivica informoval, že od 1.1.2017 vstúpilo do IPA Slovenskej sekcie 234 členov
2. Informácia o stave účtu Slovenskej sekcie IPA. p.Štefanko Miňo informovala o výške účtu SS IPA, ktorý k dnešnému dňu činí: 192 335,90 EUR.
3. VP ustanovuje inventarizačnú komisiu v zložení: Mimi Štefanko Miňo, B. Čambalíková, R.Záň ( náhradníci: M.Ivica, J.Ignaták)
4. Rôzne:

* VP rozhodlo na návrh generálneho sekretára o znovuprijatí 3 členov SS IPA

Alexander Kliment

Július Rogos

Marián Medvec

* Zmena pečiatok SS IPA z dôvodu zmeny sídla – zodpovedná Mimi Štefanko Miňo
* p.Dulín navrhol zjednotiť postup pri odpovediach na dotazy prichádzajúce na oficiálny mail SS IPA. V budúcnosti to bude robiť asistent generálneho sekretára.
* Po rokovaní s p. Sieglom a predstavení konečnej verzie web stránky boli 1.viceprezident, generálny sekretár a asistent generálneho sekretára zaevidovaný do systému ako administrátori. Zároveň prebehlo školenie o správe web stránky.
* p.Siegel spustí oficiálnu web stránku SS IPA v čo najkratšom čase.
* p.Dulín navrhol vytvorenie mailových adries územných úradovní so systémovým preklopením na užívateľské adresy vedenia územnej úradovne.
* p.Záň informoval na participácii SS IPA na prednáškach SPHS
* VP sa uznieslo na poskytnutí 500 EUR na konferenciu SPHS v Lučenci.
* P.Kovalčik informoval o streleckej súťaži, ktorá sa uskutoční 27.5.2017 na strelnici v Hodkovciach. VP poskytlo na organizáciu tohto podujatia 400 EUR.
* VP sa zaoberalo žiadosťou ÚÚ ZVJS Košice o poskytnutie príspevku vo výške 100 EUR na medzinárodné podujatie organizované 22.-23.4.2017 v Rudníku. Žiadosti sa vyhovuje.
* VP schválilo 650 EUR ako odplatu p. Sieglovi za vytvorenie novej web stránky SS IPA
* Na rokovaní s p. Hatasom sa obe strany dohodli na vypracovaní návrhu zmluvy o spolupráci
* P. Kovalčík navrhol ďalšie rokovanie VP v Bratislave (termín bude spresnený). Návrh bol odsúhlasený.

Nakoľko ďalšie návrhy ani pripomienky do rokovania už predložené neboli, prezident rokovanie VP ukončil.

Zapísal:

Peter Dulín

Asistent generálneho sekretára

.